als_Latn dik_Latn sag_Latn
Kryetari i Partisë Demokratike të Kosovës, Hashim Thaçi, ka shpalosur Misionin e Ri edhe në Kamenicë. Ai tha se vetëm programi i PDK-së do të përmbush misionin e radhës për punësim dhe zhvillim ekonomik dhe se lidershipi energjik i kësaj partie ka vullnetin dhe kapacitetet e duhura për ta jetësuar këtë mision.
Kamenica, sipas tij, do të jetë përfituese e madhe e Fondit të Punësimit, përmes të cilit do të hapen 200 mijë vende të reja të punës.
“Ne i kemi shpallur luftë papunësisë. Do ta luftojmë atë, duke zhvilluar bujqësinë, industrinë, turizmin. Duke i mbështetur ndërmarrjet e vogla, të mesme dhe të mëdha. Ne kemi dëshmuar në të kaluarën se kemi guximin e duhur për t’u përballur me sfida të mëdha dhe ju siguroj që sërish do ia dalim të fitojmë në këtë betejë të re”, shtoi Thaçi.
Ai ka paralajmëruar se pas konsolidimit të shtetit, Misioni i Ri “do të ketë në fokus mirëqenien e qytetarëve të Kosovës dhe kujdesin ndaj tyre”.
“Do të vazhdojmë me rritje të pagave gjatë mandatit të ardhshëm”, theksoi Thaçi.
Duke folur për rritjen e pagave në të gjithë sektorët, Thaçi tha se derisa Qeveria e Kosovës ka marrë vendime të prekshme, partitë e tjera janë ankuar pikërisht për këtë nëpër institucione ndërkombëtare.
“Alarmi e paniku që u përpoqën të përhapnin në zgjedhjet e kaluara u dëshmuan si të rreme, sepse nuk patëm as inflacion dhe as falimentim të buxhetit të shtetit pas rritjes së rrogave. Përkundrazi, buxheti i shtetit të Kosovës veç është rritur dhe sipas tij, kemi rritjen më të lartë ekonomike në rajon dhe borxhi publik është ndër më të ulët në Evropë”, ka thënë ai.
als_Latn als_Latn als_Latn als_Latn als_Latn als_Latn als_Latn